
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 47 
Διαδικαστικές ρυθμίσεις για την άσκηση από τους ετερο¬ 
δημότες του εκλογικού δικαιώματος στον τόπο διαμο¬ 
νής τους κατά τις εκλογές για την ανάδειξη αντιπρο¬ 
σώπων στο Ευρωπαϊκό Κοινοβούλιο του Ιουνίου 1999. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου ένατου παρ. 4 του Ν. 
2196/1994 «Κύρωση της 93/81 ΕΥΡΑΤΟΜ, ΕΚΑΧ, ΕΟΚ α¬ 
πόφασης του Συμβουλίου της 1ης Φεβρουάριου 1993 για 
την τροποποίηση της πράξης που αφορά την εκλογή των 
αντιπροσώπων στο Ευρωπαϊκό Κοινοβούλιο με άμεση κα¬ 
θολική ψηφοφορία, η οποία προσαρτάται στην απόφαση 
76/787/ΕΚΑΧ, ΕΟΚ, ΕΥΡΑΤΟΜ του Συμβουλίου της 20ης 
Σεπτεμβρίου 1976, εκλογή αντιπροσώπων στο Ευρωπαϊ¬ 
κό Κοινοβούλιο, άσκηση του δικαιώματος του εκλέγειν και 
του εκλέγεσθαι κατά τις εκλογές του Ευρωπαϊκού Κοινο¬ 
βουλίου από τους πολίτες της Ευρωπαϊκής Ένωσης που 
κατοικούν στην Ελλάδα και δεν είναι Έλληνες πολίτες, σε 
συμμόρφωση προς την 93/109/ΕΚ Οδηγία του Συμβουλί¬ 
ου της Ευρωπαϊκής Ένωσης, τροποποίηση του ΠΔ 
353/1993 και άλλες διατάξεις» (ΦΕΚ 41 Α'). 

2. Το γεγονός ότι από τις διατάξεις του παρόντος προ- 
καλείται δαπάνη σε βάρος του Κρατικού Προϋπολογι¬ 
σμού το ύψος της οποίας δεν μπορεί να προσδιορισθεί και 
θα βαρύνει τον ειδικό προϋπολογισμό του Υπουργείου Ε¬ 
σωτερικών, Δημόσιας Διοίκησης και Αποκέντρωσης του 
έτους διενέργειας των εκλογών για την ανάδειξη αντι¬ 
προσώπων στο Ευρωπαϊκό Κοινοβούλιο. 

3. Την υπ’ αριθ. 78/1999 γνωμοδότηση του Συμβουλίου 
της Επικράτειας μετά από πρόταση της Υπουργού Εσω¬ 
τερικών, Δημόσιας Διοίκησης και Αποκέντρωσης, αποφα¬ 
σίζουμε: 

Άρθρο 1 

Περιεχόμενο υπεύθυνης δήλωσης 

Η υπεύθυνη δήλωση των ετεροδημοτών που επιθυμούν 
να ασκήσουν το εκλογικό τους δικαίωμα στις εκλογές για 
την ανάδειξη αντιπροσώπων στο Ευρωπαϊκό Κοινοβούλιο 
του Ιουνίου 1999, στον τόπο διαμονής τους πρέπει να πε¬ 
ριέχει: 

α) Όλα τα στοιχεία εγγραφής του εκλογέα στον εκλογι¬ 


κό κατάλογο Δήμου ή Κοινότητας του Ελληνικού Κρά¬ 
τους, όπως αυτά προκύπτουν από το εκλογικό βιβλιάριο. 

β) Το όνομα της μητέρας, την ημερομηνία γέννησης 
(ημ., μην., έτος) και το γένος (μόνο για γυναίκες με εκλο¬ 
γικό βιβλιάριο στο επώνυμο συζύγου). 

γ) Τη σημερινή μόνιμη ή προσωρινή διαμονή ήτοι: Νομό, 
Δήμο ή Κοινότητα, Ενορία, οδό και αριθμό, όπου και επι¬ 
θυμεί να ασκήσει το εκλογικό δικαίμωμα ο/η εκλογέας. Η 
ίδια δήλωση πρέπει αν περιλαμβάνει ότι δεν έχει στερηθεί 
ο δηλών του δικαιώματος του εκλέγειν. 

Άρθρο 2 

Προθεσμία και τρόπος υποβολής της υπεύθυνης δήλωσης 

1. Οι υπεύθυνες δηλώσεις των Ετεροδημοτών υποβάλ¬ 
λονται στον Δήμαρχο ή Πρόεδρο της Κοινότητας ή το Νο¬ 
μάρχη διμονής σύμφωνα με τις διατάξεις των παρ. 2 και 3 
του άρθρου ένατου του Ν. 2196/1994, κατά το χρονικό 
διάστημα από τη δημοσίευση του παρόντος μέχρι και την 
31η Μαρτίου 1999. Δηλώσεις που θα έχουν υποβληθεί 
πριν από την έκδοση του παρόντος διατάγματος αλλά πά¬ 
ντως μετά την 1η Μαρτίου 1999 θεωρούνται εμπρόθε¬ 
σμες. 

2. Η υποβολή της υπεύθυνης δήλωσης, κατά τα οριζό¬ 
μενα στην προηγούμενη παράγραφο γίνεται είτε από τον 
ίδιο τον εκλογέα είτε από άλλο πρόσωπο της επιλογής 
του, νομίμως εξουσιοδοτουμένου προς τούτο. Μαζί με 
την υπεύθυνη δήλωση υποβάλλεται και το προβλεπόμενο 
από την παράγραφο 2 του άρθρου ένατου του Ν. 
2196/1994 φωτοαντίγραφο εκλογικού βιβλιαρίου. 

Άρθρο 3 

Στοιχεία ειδικών εκλογικών καταλόγων Ετεροδημοτών 
και δημοσίευση αυτών 

1. Οι Ειδικοί Εκλογικοί Κατάλογοι Ετεροδημοτών που 
πρόκειται να ασκήσουν το εκλογικό τους δικαίωμα στις ε¬ 
κλογές για την ανάδειξη αντιπροσώπων στο Ευρωπαϊκό 
Κοινοβούλιο του Ιουνίου 1999, στον τόπο διαμονής τους, 
συντάσσονται από το Υπουργείο Εσωτερικών, Δημόσιας 
Διοίκησης και Αποκέντρωσης κατά Δήμο ή Κοινότητα ή Ε¬ 
νορία, κατά περίπτωση και περιέχουν τα εξής στοιχεία: 

α. Τον τίτλο: «Ειδικός Εκλογικός Κατάλογος Ετεροδη¬ 
μοτών Δήμου - Κοινότητας - Ενορίας, για την ανάδειξη α¬ 
ντιπροσώπων στο Ευρωπαϊκό Κοινοβούλιο». 

β. Τους υπότιτλους «Εκλογές 13 Ιουνίου 1999». 

γ. Σε κάθετες στήλες: 

(1) Τον αύξοντα αριθμό 

(2) Τον ειδικό αύξοντα αριθμό 

(3) Το επώνυμο 

(4) Το όνομα 

(5) Το όνομα πατέρα 

(6) Το όνομα συζύγου (εφ’ όσον πρόκειται για έγγαμη 
γυναίκα) 

(7) Το έτος γέννησης 

(8) Τον εκλογικό κατάλογο εγγραφής (Ενορία - Δήμο ή 
Κοινότητα - Νομό) 

(9) Τον τόπο διαμονής (Νομό - Δήμο - Κοινότητα - Ενο¬ 
ρία δ/νση κατοικίας), όπου και επιθυμεί να ασκήσει το ε¬ 
κλογικό του δικαίωμα. 

2. Οι παραπάνω ειδικοί εκλογικοί κατάλογοι, ετεροδη¬ 
μοτών δημοσιεύονται στους χώρους ανακοινώσεων των 
κτιρίων: 

α. Της Διεύθυνσης Εκλογών του Υπουργείου Εσωτερι¬ 
κών, Δημόσιας Διοίκησης και Αποκέντρωσης, Τριάντα ο¬ 
κτώ (38) ημέρες πριν από την ημέαρα της ψηφοροφίας. 

β. Της οικείας Νομαρχιακής Αυτοδιοίκησης τριάντα δύο 
(32) ημέρες πριν από την ημέρα της ψηφοφορίας. 

Άρθρο 4 

Ενστάσεις και οριστικοποίηση εκλογικών καταλόγων 

1. Οι ενστάσεις κατά των ειδικών εκλογικών καταλόγων 
Ετεροδημοτών ασκούνται ενώπιον του Εφετείου Αθηνών 
το αργότερο την 28 ημέρα πριν από την ημέρα της ψηφο¬ 
φορίας και εκδικάζονται μέσα σε πέντε (5) ημέρες από τη 
λήξη της προθεσμίας της υποβολής τους. Αντίγραφο της 
ένστασης κατατίθεται αυθημερόν στη Διεύθυνση Εκλο¬ 
γών του Υπουργείου Εσωτερικών, Δημόσιας Διοίκησης 
και Αποκέντρωσης. 

2. Οι ενστάσεις μπορούν να κατατίθενται και στις οικεί¬ 
ες Νομαρχιακές Αυτοδιοικήσεις μέσα στην προθεσμία 
που ορίζεται στην παράγραφο 1 του παρόντος άρθρου. 
Το κείμενο των ενστάσεων αυτών μεταβιβάζεται αμέσως 
από την οικεία Νομαρχιακή Αυτοδιοίκηση με ΤΕΛΕΞ ή ΤΗ- 
ΛΕΑΝΤΙΓΡΑΦΗΜΑ ή ΤΗΛΕΓΡΑΦΙΚΟΣ στη Διεύθυνση Ε¬ 
κλογών του Υπουργείου Εσωτερικών, Δημόσιας Διοίκη¬ 
σης και Αποκέντρωσης η οποία αμέσως τις διαβιβάζει στο 
Εφετείο Αθηνών. 

Την επόμενη της λήξης της προθεσμίας υποβολής των 
ενστάσεων τα πρωτότυπα αυτών στέλνονται με το ταχύ¬ 


τερο μέσο ή με υπάλληλο της οικείας Νομαρχιακής Αυτο¬ 
διοίκησης στο Υπουργείο Εσωτερικών, Δημόσιας Διοίκη¬ 
σης και Αποκέντρωσης, (Δ/νση Εκλογών), το οποίο τα α¬ 
ποστέλλει αμέσως στο Εφετείο Αθηνών. 

3. Δικαίωμα για την υποβολή ένστασης έχει κάθε εκλο¬ 
γέας ή αντιπρόσωπος αναγνωρισμένου κόμματος σύμ¬ 
φωνα με τον κανονισμό της Βουλής. Η ένσταση ασκείται 
κατά της εγγραφής κάθε προσώπου που έχει συμπεριλη- 
φθεί στους ειδικούς εκλογικούς καταλόγους κατά παρά¬ 
βαση των διατάξεων των άρθρων ογδόου και ένατου του 
Ν. 2196/1994 και του παρόντος διατάγματος. 

Ένσταση ασκείται και για την παράλειψη εγγραφής 
στους ειδικούς εκλογικούς καταλόγους ετεροδημοτών, 
εκλογέα που έχει τις προϋποθέσεις που ορίζονται από τις 
παραπάνω διατάξεις και υπέβαλε εμπρόθεσμα την προ- 
βλεπόμενη από την παράγραφο 2 του άρθρου ένατου του 
ίδου Νόμου δήλωση. Στην περίπτωση αυτή η ένσταση υ¬ 
ποβάλλεται από τον ίδιο τον ενδιαφερόμενο εκλογέα. 

Κατά τα λοιπά εφαρμόζεται αναλόγως η παράγραφος 2 
του άρθρου 13 και η παράγραφος 2 του άρθρου 18 του ι- 
σχύοντος Προεδρικού Διατάγματος των διατάξεων της 
νομοθεσίας περί εκλογής Βουλευτών. 

4. Οι αποφάσεις του Εφετείου Αθηνών που διατάσσουν 
μεταβολές στους ειδικούς εκλογικούς καταλόγους Ετε¬ 
ροδημοτών κοινοποιούνται αμέσως στη Διεύθυνση Εκλο¬ 
γών του Υπουργείου Εσωτερικών, Δημόσιας Διοίκησης 
και Αποκέντρωσης, η οποία τις γνωστοποιεί στις οικείες 
Νομαρχιακές Αυτοδιοικήσεις για να επιφέρουν τις ανα- 
γαίες διορθώσεις. 

Άρθρο 5 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως, εκτός αν ορίζεται 
διαφορετικά στις επιμέρους διατάξεις του. 

Στο Υπουργό Εσωτερικών, Δημόσιας Διοίκησης και Α- 
ποκέντρωσηςαναθέτουμε την δημοσίευση και εκτέλεση 
του διατάγματος αυτού. 

Αθήνα, 16 Μαρτίου 1999 
ΟIΙΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ 

ΕΣΩΤΕΡΙΚΩΝ. ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΒΑΣΩ ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




